*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*221. számú előterjesztés*

Bátaszék Város Önkormányzat Képviselő-testületének 2021. december 15-én

16 órakor megtartandó ülésére

a 2022. évi védőoltási program jóváhagyása

|  |
| --- |
| **Előterjesztő:** dr. Bozsolik Róbert polgármester**Készítette**: dr. Firle-Paksi Anna aljegyző  Diószeginé Halász Orsolya ügyintéző **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság: 2021. 12. 13.Szociális Bizottság: 2021. 12. 13. |

**Tisztelt Képviselő-testület!**

Bátaszék Város Önkormányzata Képviselő-testületének a helyi gyermekvédelmi ellátásokról szóló 2/2010.(II.1.) önkormányzati rendelet 4. § (1) bekezdése szerint:

*„ 4. § (1) Bátaszék Város Önkormányzata* ***természetbeni ellátásként***

*a) a 0-2 éves közötti gyermekek számára a* ***Meningococcus B törzs (agyhártyagyulladás)****, míg*

*b.) a 6-24 hetes csecsemők számára a* ***rotavírus***

*megelőzése érdekében anyagi támogatást nyújt a* ***védőoltásokhoz*** *a város közigazgatási területén állandó lakóhellyel rendelkező jogosultak számára.”*

A T. Képviselő- testület 2021. évre a védőoltási program megvalósításához 1.500.000.- Ft keretösszeget biztosított és 1.800.000.-Ft-ot helyezett céltartalékba a 312/2020.(XII.04.) önk.-i határozatával.

A 2021. évben ez idáig összesen **21 ROTARIX** (rotavírus elleni védőoltás), **és** **30 BEXSERO** (agyhártyagyulladás elleni védőoltás) **oltóanyaggal támogattuk Bátaszék város közigazgatási területén állandó lakóhellyel rendelkező jogosultakat,** mindösszesen **1.204.700.- Ft** összegben.

**Rotavírus** elleni védőoltásra eddig összesen 15 kérelmet nyújtottak be, 9 gyermek számára 1 oltás, míg 6 gyermek számára mindkét oltás megállapítható volt. **Agyhártyagyulladás** elleni védőoltásra 13 kérelem érkezett, ebből 3 esetben 1 oltás, 3 esetben 2 oltás, míg 7 esetben mindhárom oltás biztosítására irányuló határozathozatal történt. Egy kérelmet el kellett utasítani, mert a családban az egy főre jutó jövedelem meghaladta a rendeletben meghatározott határt.

Az elmúlt évek tapasztalata alapján 30-40%-os részvétellel lehet számolni, a születések számát illetően előreláthatóan 50-60 gyermekre bizakodva számíthatunk.

A jövő évben – a 2021 évben születtek és a 2022-ben várható születések száma szerint – 60 db ROTARIX és 70 db BEXSERO oltóanyagra lehet szükség megközelítőleg.

|  |  |  |
| --- | --- | --- |
|  | ALTUS Gyógyszertár | KÁPOLNA Patika |
| 60 db ROTARIX oltóanyag (rotavírus elleni védőoltás) | 60 x 19.500 Ft (1.170.000 Ft) | 60 x 23.000 Ft (1.380.000 Ft) |
| 70 db BEXSERO (agyhártyagyulladás elleni védőoltás) | 70 x 26.500 Ft (1.855.000 Ft) | 70 x 31.000 Ft (2.170.000 Ft) |
| Összesen | 3.025.000 Ft | 3.550.000 Ft |

Az árajánlatban szereplő (a fenti táblázatban kimutatott) oltóanyag árakat az ajánlattevők 2022. január 1. és 2022. december 31. közötti időszak vonatkozásában változatlanul biztosítják.

Mindezek alapján **3.100.000** **Ft-os keretösszeg** meghatározására teszünk javaslatot.

Fontosnak tartjuk a megkezdett program folytatását 2022-ben, ezzel is biztosítva a kisgyermekek fertőző betegségekkel szembeni védettségét az esetenként súlyos szövődményekkel járó betegség elleni küzdelemben.

Kérem a képviselő-testületet a határozati javaslat elfogadására és az abban szereplő keretösszeg biztosítására az önkormányzat 2022. évi költségvetésében.

**Határozati javaslat:**

**a 2022. évi védőoltási programokhoz kapcsolódó önkormányzati támogatás biztosítására**

Bátaszék Város Önkormányzata Képviselő-testülete

1. folytatni kívánja a megkezdett egészségprevenciós programot a rota virus és a Meningococcus B törzs okozta megbetegedések megelőzése céljából;
2. ennek érdekében vállalja, hogy a védőoltások költségét a helyi gyermekvédelmi ellátásokról szóló 2/2010.(II.01.) önkormányzati rendelet 4. §-ában foglaltak figyelembe vételével önkormányzati forrásból finanszírozza;
3. a program lebonyolítása érdekében az önkormányzat 2022. évi költségvetésében a 3.100.000 Ft keretösszeget a következőképpen biztosítja:

ca) 2.300.000 Ft összeg a 2022. évi költségvetés szociális ellátottak pénzbeli juttatása előirányzat védőoltások során kerüljön tervezésre,

cb)--800.000 Ft összegben a védőoltások beszerzésére a 2022. évi költségvetés céltartalékában kerüljön tervezésre,

1. az ALTUS Gyógyszertárral az oltóanyag beszerzéséhez szükséges szerződés megkötését jóváhagyja;
2. felhatalmazza a város polgármesterét a szerződés aláírására.

Határidő: 2021. december 20.

Felelős: dr. Bozsolik Róbert polgármester

 (szerződés aláírásáért)

 Kondriczné dr. Varga Erzsébet jegyző

 (a határozat megküldéséért)

Határozatról értesül: dr. Omacht Erika gyermekorvos

BKÖH Pénzügyi Iroda,

 BKÖH Hatósági Iroda,

irattár